Na osnovu člana 53. Zakona o predškolskom odgoju i obrazovanju (''Službene novine Tuzlanskog kantona'' broj 12/09, 8/11, 10/13 i 8/18 ), člana 18. Pravila JU za predškolski odgoj i obrazovanje ''Naše dijete'' Tuzla broj: 6796/2018 od 20.12.2018. godine, ) Pravilnika o procedurama i bodovanju kandidata prilikom prijema u radni odnos u Ustanovu broj: 2890/2019 od 29.05.2019.godine i Odluke Upravnog odbora o upražnjenim radnim mjestima broj: 02-357/2020 od 29.01.2020. godine, Upravni odbor Ustanove raspisuje

**JAVNI KONKURS**

**za prijem u radni odnos**

* **Odgajatelj-učitelj djece predškolske dobi – puno radno vrijeme, na određeno vrijeme, do godinu dana - 16 izvršilaca**

**Uslovi konkursa koje kandidati moraju ispunjavati:**

**Opšti uslovi utvrdjeni Zakonom koje kandidati moraju ispunjavati:**

* da je državljanin Bosne i Hercegovine;
* da je stariji od 18 godina;
* da je zdravstveno sposoban za obavljanje poslova predvidjenih za radno mjesto na koje konkuriše;
* da nije obuhvaćen odredbom člana IX.1 Ustava Bosne i Hercegovine

**Pored opštih uslova predviđenih zakonom, kandidati moraju ispunjavati i sljedeće posebne uslove i to:**

**kandidati moraju da imaju VSS/VII stepen stručne spreme ili visoko obrazovanje**

**prvog, drugog ili trećeg ciklusa Bolonjskog sistema studiranja koji se vrednuje sa**

**najmanje 180 ECTS bodova, završen filozofski fakultet odsjek predškolski odgoj i**

**položen stručni ispit nakon sticanja adekvatne stručne spreme ili u odsustvu**

**odgajatelja lica sa završenim filozofskim fakultetom ili drugi nastavnički fakultet,**

**odsjek za razrednu nastavu u trogodišnjem ili četverogodišnjem trajanju i stečenim**

**stručnim zvanjem profesor razredne nastave ili bachelor razredne nastave ili drugim**

**stručnim zvanjem na odsjeku za razrednu nastavu i položenim stručnim ispitom, uz**

**predhodno završenu modularnu obuku Pedagoškog zavoda u trajanju od najmanje 40 sati.**

Opis poslova za radno mjesto odgajatelja je utvrđen Pravilnikom o unutrašnjoj organizaciji i načinu rada Javne ustavnove za predškolski odgoj i obrazovanje ‘’Naše dijete’’ Tuzla:

* redovno planiranje,organizovanje i osmišljavanje aktivnosti koje potiču razvoj tjelesnih, duševnih i društvenih vještina djeteta;
* provodi realizaciju odgojno-obrazovnih aktivnosti usmjerenih na dijete prema Cjelovitim razvojnim programima za predškolski odgoj i obrazovanje,
* realizuje program odgojno obrazovnog rada u skladu sa uzrastom i karakteristikama odgojne grupe djece sa kojom radi,
* osiguravanje uslova za njegu,odgoj, obrazovanje i zaštitu djece;
* njega djece,zadovoljavanje primarnih potreba za kretanjem,igrom i snom;
* razvoj osjećaja prihvaćenosti,sigurnosti, zadovoljstva, prirodne spontanosti i samopouzdanja kod djeteta;
* razvoj dječijeg govora kroz pričanje priča, igre uloga, pjevanje spontane razgovore isl.;
* otkrivanje djece sa posebno izraženim sposobnostima u saradnji sa pedagogom, roditeljima i ostalim stručnim licima i primjenjuje odgovarajući pristup takvoj djeci;
* redovno vođenje propisane pedagoške dokumentacije;
* dostavlja pregled boravka djece koordinatoru odjeljenja posljednjeg dana u mjesecu,
* redovno učestvuje u radu stručnih organa,
* redovno učestvuje u realizaciji programa stručnog usavršavanja,
* štiti povjerljivost informacija o djeci i obiteljima,
* u toku svog rada dužan je da se individualno i organizovano edukuje za poslove koje obavlja;
* i dr srodne poslove;

**Kandidati su dužni priložiti sljedeću dokumentaciju:**

* Uredno popunjenu i potpisanu prijavu za navedeno radno mjesto ( koja se može preuzeti na Web stranici Ustanove),
* kraća biografija,
* diploma o stručnoj spremi,
* uvjerenje o državljanstvu ne starije od šest mjeseci,
* uvjerenje o položenom stručnom ispitu iz oblasti obrazovanja nakon sticanja tražene stručne spreme,
* potvrda o radnom iskustvu od poslodavca, (koja je neophodna samo u slučaju
* dokazivanja radnog iskustva prilikom ostvarivanja dodatnih bodova shodno

Pravilnikom o prijemu u radni odnos)

* ovjerenu izjavu da nije obuhvaćen odredbama člana IX 1. Ustava BiH.

Lica koja ostvaruju prioritet u zapošljavanju u smislu odredbi člana 16. Zakona o dopunskim pravima branitelja i članova njihovih obitelji – prečišćen tekst (''Službene novine Tuzlanskog kantona'', broj: 5/12 i 5/14), dužna su priložiti i slijedeću dokumentaciju:

* dokaz kojim potvrđuju pripadnost jednoj od kategorija boračke populacije, a u skladu sa Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“ od 24.06.2014. godine
* potvrdu /uvjerenje o nezaposlenosti od nadležne službe ( ne starije od mjesec dana)

Ostale dokumente kojima se dokazuje ispunjavanje opštih uslova konkursa, izabrani kandidati su dužni dostaviti u roku od 8 ( osam ) dana nakon prijema na radno mjesto i to:

* uvjerenje od nadležnog suda da se protiv kandidata ne vodi krivični postupak ( ne starije od 3 mjeseca ),
* ljekarsko uvjerenje o zdravstvenoj sposobnosti (ne starije od 3 mjeseca)
* urednu sanitarnu knjižicu (popunjenu sanitarnu knjižicu sa izvršenim sanitarnim pregledom)

**Dokazi o ispunjavanju traženih uslova moraju biti priloženi u originalu ili ovjerenoj fotokopiji.**

**Kao dokaz o radnom iskustvu u struci prihvatiće se isključivo jedan od sljedećih dokumenata:**

-potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno, u čijem sadržaju treba da bude navedeno: naziv radnog mjesta na koje je kandidat bio raspoređen, stručna sprema koja se traži za to radno mjesto, opis poslova na kojima je radio, precizan period angažovanja kandidata na tim poslovima;

- potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene, tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu;

- potvrda/uvjerenje nadležne porezne uprave u kojem će šifre zanimanja biti razjašnjene, tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.

**Proces izbora kandidata za prijem u radni odnos zasniva se na usmenom i pismenom dijelu ispita, a koji se odnosi na poznavanje Zakona o predškolskom odgoju i obrazovanju TK, podzakonskih akata koji regulišu ovu materiju**

O vremenu i mjestu održavanja pismenog dijela ispita, Ustanova će obavijestiti kandidate pismeno putem obavijesti ili putem e-maila, najmanje pet dana prije održavanja ispita.

Za usmeni dio razgovora kandidati mogu biti obavješteni putem obavijesti ili usmeno putem telefona.

Bodovanje kandidata se vrši u skladu sa Pravilnikom o procedurama i bodovanju kandidata prilikom prijema u radni odnos koji je dostupan na WEB stranici Ustanove.

Sve tražene dokumente treba dostaviti lično ili preporučeno putem pošte na adresu:

**JU ZA PREDŠKOLSKI ODGOJ I OBRAZOVANJE ‘’NAŠE DIJETE’’ TUZLA**

**ULICA KREČANSKA BR.3, 75000 TUZLA**

**sa naznakom „Prijava na javni konkurs za radno mjesto – odgajatelj - ne otvaraj“**

Javni konkurs ostaje otvoren osam dana od dana posljednje objave.

Nepotpune, neuredne i neblagovremene prijave neće se uzeti u razmatranje, kao i prijave kandidata koji ne ispunjavaju uslove utvrđene javnim konkursom.

Podnosilac neblagovremene, nepotpune i neuredne prijave nije učesnik javnog konkursa, te nema pravo za pobijanje odluke o izboru kandidata ili čitavog postupka za zasnivanje radnog odnosa.

**Broj: 02-378-1/2020 Predsjednik Upravnog odbora**

**Tuzla, 30.01.2020. godine Azra Muhedinović, prof.s.r.**